सेवानिवृत्त होने पर पंचायत सचिव को शाॅल-श्रीफल किया भेंट
मांगलिया। ग्राम पंचायत श्रीराम पानोड में पदस्थ रहे पंचायत सचिव राजाराम सुमन का बुधवार को विदाई समारोह आयोजित किया गया। इसमें गांव के पंच व अन्य नागरिकों सहित इंदौर व सांवेर विकास खंड के कुछ सचिव भी शामिल हुए। सुमन को शाल व श्रीफल भेंट किया गया। वह पानोड में 26 माह तक रहे। 28 फरवरी को वह सेवानिवृत्त हुए हैं। इस मौके पर आजाद सचिव संघ उपाध्यक्ष दिनेश जोशी, समाजसेवी कैलाश बिरथरे, अर्जुनसिंह बाल्याखेड़ा, सरपंच भगवानसिंह सिसौदिया सहित अन्य लोग मौजूद थे।
hin_Deva hin_Deva